Dumitru Dragomir a transmis un mesaj categoric, după ce Neil Lennon a fost prezentat oficial la Rapid. Fostul preşedinte de la LPF este reticent şi consideră că tehnicianul nord-irlandez nu va petrece prea mult timp pe banca giuleştenilor.
Neil Lennon a semnat cu Rapid. Nord-irlandezul are un palmares remarcabil, fiind de cinci ori campion al Scoţiei cu Celtic.
Dumitru Dragomir, mesaj categoric după ce Neil Lennon a fost prezentat la Rapid
Dumitru Dragomir a analizat situaţia de la Rapid şi a transmis că Marius Şumudică era antrenorul ideal pentru giuleşteni. Acesta a transmis însă că în cazul în care Neil Lennon va reuşi să claseze echipa pe primele două locuri, îi va felicita pe Dan Şucu şi membrii din conducerea trupei de sub Grant.
„Uite, dacă va lua locul 1-2 atunci eu scot pălăria și în fața lui Dan Șucu și a întregii conduceri de la Rapid. Un singur antrenor se potrivea Rapidului, Marius Șumudică, atât!
Nici marele Mircea Lucescu nu se potriva Rapidului. Nu are echipă ca să poată să fie mai sus de locul 3. Nu are echipă. Păi ce, joacă Mircea Lucescu? Și atunci, ca să liniștești galeria și publicul, arunci pisica lui Șumudică.
A, nu ai rezultate Șumudică? Păi de ce nu ai? Te-a vrut galeria, eu nu te-am vrut. Locul 3 sau 4 poate să-l ia Neil Lennon. Mă tem că nu-l apucă prima zăpadă”, a declarat Dumitru Dragomir, conform fanatik.ro.
Neil Lennon e noul antrenor al Rapidului
Neil Lennon e noul antrenor al Rapidului! Anunţul oficial a fost făcut de giuleşteni, luni, aşa cum susţinea patronului feroviarilor, după victoria cu FCSB, 2-0.
De cinci ori campion al Scoţiei cu Celtic, Lennon se poate lăuda că este cel care l-a adus pe Virgil Van Djk de la Groningen la Celtic (2013), pentru 2 milioane de euro.
„Rapid are un nou “principal”! Neil Lennon, un antrenor cu 10 titluri de campion cu Celtic Glasgow, dar și cu numeroase trofee obținute în carieră”, e comunicatul echipei din Giuleşti.
„La început, am vorbit cu domnul Șucu și cu Daniel Sandu, am purtat discuții ample cu ei. Apoi, ne-am reîntâlnit în urmă cu câteva săptămâni și am fost foarte impresionat de proiectul pe care mi l-au prezentat. Am fost foarte impresionat de domnul Șucu, este un om foarte puternic, foarte inteligent, un om cu principii.
Sper să creez o conexiune puternică între mine și suporteri, dar acest lucru vine odată cu obținerea rezultatelor pozitive și cu a face performanța. Este responsabilitatea mea. Știu că sunt suporteri foarte pasionați, care iubesc clubul. Sunt asemănători fanilor lui Celtic. Îmi doresc să facem performanță, acesta este obiectivul meu principal.
Sper să întâlnesc curând suporterii și voi face tot ce este posibil pentru a face performanță cu Rapid”, a declarat Neil pentru fcrapid.ro.